
Dargin kieli 


Dargin kieli^^^ (dargiksi ^apran Me3, dargan mez)^^^ on 
dargien puhuma dagestanilainen kieli. Sillä on 
virallinen asema Dagestanin tasavallassa Venäjällä. 


Levinneisyys ja puhujamäärä 


Dargia puhutaan Dagestanin Akusan, Dahadajevin, 

Kaitagin, Leväsin, Sergokalan sekä osittain Agulin, 

Buinakskin, Kajakentin ja Karabudahkentin piireissä. 

Puhujia asuu myös Gunibin piirin Megebin kylässä, 

Babajurtin ja Hasavjurtin piireihin perustetuissa uudisasutuksissa sekä Izberbasin, Kaspijskin ja 
Mahatskalan kaupungeissa.Vuoden 1989 väestönlaskennan mukaan dargin puhujia oli Venäjällä 348 300 
henkeä, joista 278 900 asui Dagestanissa.^^^ Vuoden 2002 väestönlaskennan mukaan dargia puhui 503 500 
henkeä,^^^ joista 429 300 Dagestanissa.^^^ (lukuihin sisältyvät myös dargia toisena tai vieraana kielenä 
puhuvat). 

Vuonna 1989 Venäjän dargeista 97,9 % puhui dargia äidinkielenään ja 0,2 % toisena kielenä.l^^^ Vuonna 
2002 dargia osasi 96,7 % koko Venäjänja 99,1 % Dagestanin dargeista. 

Kansallisuudeltaan dargeista 88,2 % osaa venäjää^^^ (69,5 % vuonna 1989).^^^ Osa dargeista puhuu myös 
kumykkia ja muita Dagestanin kieliä. 

Vuoden 2010 väestönlaskennan mukaan Venäjällä on 485 700 dargin puhujaa^^^l 

Ohje 


Dargi kuuluu dagestanilaiseen kieliryhmään, jossa sillä on eniten yhteistä lakin kanssa.Dargit ovat 
Keski-Dagestanin alkuperäisväestöä, jonka kontaktit turkkilaisten ja iranilaisten kielten, arabian ja venäjän 
puhujiin ovat jättäneet jälkensä lähinnä kielen sanastoon. 1950-1970-luvuilla osa vuoriston asukkaista 
muutti tasangolle, jonne syntyi uusia dargikyliä.^^^^ 












Kieli jakautuu noin 70 paikallismurteeseen, jotka kuuluvat 16 murreryhmään. Eräät murteet poikkeavat 
toisistaan huomattavasti. Kaitagia ja kubatsia voidaan pitää jopa erillisinä kielinä.^^^^ Kaitagit ja 
kubatsilaiset pyrittiin viimeisimmässä väestönlaskennassa rekisteröimään erillisinä etnisinä ryhminä, mutta 
lähes kaikki heistä ilmoittivat olevansa dargeja.^^^^ 


Kirjakieli 


Vanhin arabialaisella kirjaimistolla tehty darginkielinen muistiinpano on vuodelta 1493. Kielen 
muistomerkeistä tärkein on 1600-luvun alussa laadittu lakikokoelma. Ennen Venäjän vallankumousta 
dargiksi julkaistiin yhteensä 34 kirjaa. Arabialaista kirjaimistoa käytettiin vuoteen 1928 saakka, jolloin 
siirryttiin latinalaiseen aakkostoon. Vuonna 1938 otettiin käyttöön kyrillinen kirjaimisto, jossa venäjästä 
poikkeavia äänteitä merkitään Dagestanin muiden kielten tapaan erilaisten kirjainyhdistelmien ja merkin 1 
avulla. Kirjakielen normit perustuvat Akusan murteeseen. 

Dargia käytetään opetuskielenä koulujen alaluokilla ja ylemmillä luokilla sitä opiskellaan aineena. Kielellä 
julkaistaan oppikirjoja, kauno- ja lastenkirjallisuutta. Mahatskalassa ilmestyy sanomalehti Zamana ja 
maaseudulla 7 paikallislehteä. Lisäksi julkaistaan naistenlehteä Dagista hunul adam, kirjallisuuslehteä 
Derhab, lastenlehteä Laein ja islamilaista lehteä Assalam^^^\ Kieltä käytetään myös radiossa ja televisiossa. 
Mahatskalassa toimii darginkielinen ammattiteatteri. 

Nykytilanne 


Dargin asema kieliyhteisön keskinäisen kanssakäymisen välineenä on vahva ja kirjakielen käyttöala melko 
laaja. Kieltä pidetään varsin elinvoimaisena eikä se toistaiseksi ole uhanalainen. 

Dagestanilaiset kielet 

aguli I alivalii | andi | artsi | avaari | bagval | bezta | botlih | buduhi | dargva | dido | godoberi | hinalug | hinuhi | 
hunzibi | hvarsi | karata | kr5^si | laki | lezgi | rutuli | tabasarani | tindi | tsahuri | tsamalali | udi 

